sagorsarker/bangla-wikipedia huggingface dataset:
পার্বতী প্রসাদ বড়ুয়া

পার্বতী প্রসাদ বড়ুয়া () আসামের সাহিত্য জগতের একজন উজ্জ্বল তারকা। তিনি গীতিকবি নামে বিখ্যাত। তিনি একাধারে কবি, নাট্যকার ও গীতিকার। অসমীয়া চলচ্চিত্র জগতের সহিত তার ঘনিষ্ঠ সম্পর্ক ছিল। ১৯৮০ সালে তিনি রূপহী চলচ্চিত্র নির্মাণ করেছিলেন। এটি ছিল তার চতুর্থ চলচ্চিত্র। তিনি অনেক চলচ্চিত্রে অভিনয় করেছেন। ছাত্রাবস্থায় তিনি খুপিতরা নামক আলোচনা পত্রিকা হাতেলিখে প্রকাশ করতেন। খুপিতরা বন্ধ হওয়ার পর তিনি ও তার ভাই মোক্ষদা প্রসাদের সাথে ঘর-জেউতি প্রকাশ করতেন। তিনি ১৯৬১ সালে গোয়ালপাড়ায় অনুষ্ঠিত অসম সাহিত্য সভার সঙ্গীত সন্মিলনে সভাপতিত্ব করেছিলেন।
পার্বতী প্রসাদ বরুবার পূর্বপূরুষ ছিলেন কৃষ্ণদাস। তিনি বর বারভুইয়ার লহকর ভুইয়ার ফৈদের সন্তান ছিল। চন্দ্রকান্ত সিংহ দিনে কৃষ্ণকান্ত ভড়ালী বরুয়া ও তার পুত্র যাদুরাম বর ভাণ্ডার বিষয়া উপাধি পেয়েছিলেন। শীর্ণদেহর জন্য তাঁকে লেরেলি ডেকা বরুয়া বলে সবাই ডাকতেন। যাদুরাম ডেকা বরুয়া ব্রিটিশ আমলে মনসুপ ও সদরামিন উপাধি পেয়েছিলেন। কৃষ্ণকান্ত বরুয়ার দুইজন পুত্র ক্রমে যাদুরাম ও দুর্গাপ্রসাদ। দুর্গাপ্রসাদের তিনজন পুত্র ক্রমে রাধিকাপ্রসাদ, ভবানীপ্রসাদ ও তারিণিপ্রসাদ। রাধিকাপ্রসাদ ১৮৯৮ শকাব্দে যোড়হাটের বিষ্ণুরাম বরুয়ার দ্বিতীয় কন্যা হিমলা বরুয়াকে বিবাহ করেন।
১৯০৪ সালে ১৯শে আগস্ট তারিখে শিবসাগর জেলায় রাধিকাপ্রসাদের ঔরসে ও হিমলা বরুয়ার গর্ভে পার্বতী প্রসাদ বরুয়ার জন্মলাভ করেন। তার ভাই-বোনদের নাম ক্রমে ভগবতী প্রসাদ বরুয়া, কমলা প্রসাদ বরুয়া, কমলা প্রসাদ বরুয়া, কামাখ্যা প্রসাদ বরুয়া, মোক্ষ প্রসাদ বরুয়া, সুধালতা ও প্রতিমা। তার পিতা অসম কাউন্সিলের সদসভ ছিলেন ও তিনি রায় সাহবে উপাধি পেয়েছিলেন। ১৯৩৪ সালে তিনি পদ্মকুমারী বরুয়াকে বিবাহ করেন। তাঁদের সন্তানের নাম সান্ত্বনা বরুয়া ও প্রণবিরাম বরুয়া।
মাড়িয়া ইউনিয়ন, বাগমারা

মাড়িয়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
মাড়িয়া ইউনিয়নের আয়তন ৭.১১ বর্গকিলোমিটার।
মাড়িয়া ইউনিয়ন বাগমারা উপজেলার আওতাধীন ১০ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
২০১১ সালের আদমশুমারি অনুযায়ী মাড়িয়া ইউনিয়নের মোট জনসংখ্যা ১৯৮২৭ জন, যার মধ্যে ৯৮১৩ জন পুরুষ ও ৯৯১৬ জন মহিলা। ইউনিয়নটিতে ৩৩ টি গ্রাম, ৫২৫৬ টি পরিবার, ৪ টি হাটবাজার ও ১৪৪৫৬ জন রয়েছে।
গাজী এরশাদ আলী

গাজী এরশাদ আলী (১৬ জুন ১৯৩৭–২৩ ফেব্রুয়ারি ২০০৭) বাংলাদেশের যশোর জেলার রাজনীতিবিদ যিনি তৎকালীন যশোর-৭ আসনের সংসদ সদস্য ছিলেন।
গাজী এরশাদ আলী ১৬ জুন ১৯৩৭ যশোর জেলার কেশবপুর উপজেলার মূলগ্রামে জন্মগ্রহণ করেন। তিনি ১৯৪৮ সালে কেশবপুর দোরমুটিয়া জুনিয়র মাদ্রাসা থেকে নিম্নমাধ্যমিক, ১৯৫৩ সালে কেশবপুর হাইস্কুল থেকে মাধ্যমিক, ১৯৫৬ সালে যশোর সরকারী এম. এম. কলেজ থেকে উচ্চ মাধ্যমিক এবং ১৯৫৯ সালে ডিগ্রী পাশ করেন।
গাজী এরশাদ আলী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন যশোর-৭ আসন থেকে সংসদ সদস্য নির্বাচিত হন।
গাজী এরশাদ আলী ২৩ ফেব্রুয়ারি ২০০৭ মৃত্যুবরণ করেন।
কার্টিস প্যাটারসন

কার্টিস অ্যাডাম প্যাটারসন (; জন্ম: ৫ এপ্রিল, ১৯৯৩) নিউ সাউথ ওয়েলসের হার্স্টভিল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ২০১৯ সালে থেকে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী ‘স্পুন’ ডাকনামে পরিচিত কার্টিস প্যাটারসন।
২০১১ সাল থেকে কার্টিস প্যাটারসনের প্রথম-শ্রেণীর খেলোয়াড়ী জীবন চলমান রয়েছে। ১৮ বছর ২০৬ দিন বয়সে নিউ সাউথ ওয়েলসের পক্ষে শেফিল্ড শিল্ডে অভিষেক ঘটে তার। নভেম্বর, ২০১১ সালে ওয়েস্টার্ন অস্ট্রেলিয়ার বিপক্ষে ১৫৭ রানের ইনিংস খেলে অভিষেকেই সর্বকনিষ্ঠ ব্যাটসম্যান হিসেবে শতরানের ইনিংস খেলার কৃতিত্ব অর্জন করেন। তবে, প্রায় দুই বছর পর তিনি তার নিজস্ব দ্বিতীয় প্রথম-শ্রেণীর খেলায় অংশগ্রহণের সুযোগ পান। ২০১৫-১৬ মৌসুমে পূর্ণোদ্যমে ফিরে আসেন। দুইটি শতরানের ইনিংস সহযোগে ৭৩৭ রান তুলেন তিনি। এরফলে, নিউ সাউথ ওয়েলসের শীর্ষস্থানীয় রান সংগ্রাহকের অধিকারী হন ও শীর্ষ তালিকায় ষষ্ঠ স্থান দখল করেন।
দর্শনীয়, লম্বাটে গড়নের বামহাতি ব্যাটসম্যান কার্টিস প্যাটারসন খেলোয়াড়ী জীবনের শুরুতে সেন্ট জর্জ ক্রিকেট ক্লাবে খেলেছিলেন। এরপর, আরও তিন বছর বাদে ব্যাগি গ্রীন ক্যাপ লাভ করেন। ২০১৭-১৮ মৌসুমের অ্যাশেজ সিরিজ খেলায় অংশগ্রহণের উদ্দেশ্য নিয়ে জেএলটি ওয়ান-ডে কাপে নিউ সাউথ ওয়েলসের পক্ষে প্রত্যেক খেলায় কার্টিস প্যাটারসন অংশ নেন। দুইটি অর্ধ-শতরানের ইনিংস সহযোগে ৪১.৩৩ গড়ে রান তুলেন। এরফলে, ঐ প্রতিযোগিতায় দলের অন্যতম সর্বোচ্চ রান সংগ্রাহকে পরিণত হন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কার্টিস প্যাটারসন। সবগুলো টেস্টই শ্রীলঙ্কার বিপক্ষে খেলেছেন তিনি। ২৪ জানুয়ারি, ২০১৯ তারিখে ব্রিসবেনে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ১ ফেব্রুয়ারি, ২০১৯ তারিখে ক্যানবেরায় একই দলের বিপক্ষে সর্বশেষ টেস্টে অংশ নেন তিনি।
জানুয়ারি, ২০১৯ সালে অনেকটা অপ্রত্যাশিতভাবে শ্রীলঙ্কার বিপক্ষে টেস্ট ক্রিকেটে অভিষেক পর্ব সম্পন্ন হয় তার। শুরুতে তাকে টেস্ট দলে রাখা হয়নি। কিন্তু, হোবার্টে সফরকারী শ্রীলঙ্কার বিপক্ষে একটিমাত্র প্রস্তুতিমূলক খেলায় ক্রিকেট অস্ট্রেলিয়া একাদশের সদস্যরূপে খেলে উভয় ইনিংসেই শতরানের কৃতিত্ব দেখান। এরপর, ডিসেম্বরে পার্থ স্টেডিয়ামে শেফিল্ড শিল্ডের খেলায় ওয়েস্টার্ন অস্ট্রেলিয়ার বিপক্ষে আরও একটি দূর্দান্ত ইনিংস খেলেন। এভাবেই ব্রিসবেনে তার টেস্ট অভিষেক হয়। দল নির্বাচকমণ্ডলীর আস্থা অর্জনে ক্যানবেরায় নিজস্ব দ্বিতীয় টেস্টে অপরাজিত শতরানের ইনিংস খেলতে সমর্থ হন তিনি।
জানুয়ারি, ২০১৯ সালে সফরকারী শ্রীলঙ্কার বিপক্ষে টেস্ট সিরিজ খেলার উদ্দেশ্যে তাকে অস্ট্রেলিয়া দলে যুক্ত করা হয়। ২৪ জানুয়ারি, ২০১৯ তারিখে ব্রিসবেনে সিরিজের প্রথম দিবা-রাত্রির টেস্টের মাধ্যমে তার অভিষেক পর্ব সম্পন্ন হয়। মাইকেল হাসি তাকে ব্যাগি গ্রীন ক্যাপ পরিধান করান। প্রথম টেস্টে তেমন সুবিধে করতে পারেননি তিনি। তবে, দ্বিতীয় টেস্টেই শতরানের সন্ধান পান। এছাড়াও, জো বার্নস ও ট্রাভিস হেড শতরানের ইনিংস খেললে স্বাগতিক দল বিশাল সংগ্রহ গড়ে তুলে।
সোহরাব হোসাইন

মো. সোহরাব হোসাইন একজন বাংলাদেশী অবসরপ্রাপ্ত সরকারি কর্মকর্তা যিনি সর্বশেষ বাংলাদেশ সরকারি কর্ম কমিশনের চেয়ারম্যান হিসেবে দায়িত্ব পালন করেছেন। তিনি পূর্বে শিক্ষা মন্ত্রণালয়ের সচিব এবং মাধ্যমিক ও উচ্চ শিক্ষা বিভাগের সিনিয়র সচিব ছিলেন।
সোহরাব হোসাইন ১৯৬১ সালে নোয়াখালীর চাটখিলে জন্মগ্রহণ করেন। তার পিতা মৃত মো. হাবিব উল্লাহ ও মাতা মৃত রহিমা খাতুন।
সোহরাব হোসাইন ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতক (সম্মান) ও স্নাতকোত্তর ডিগ্রি অর্জন করেন। ছাত্রজীবন থেকেই তিনি বিভিন্ন সামাজিক, সাংস্কৃতিক ও স্বেচ্ছাসেবী সংগঠনের সঙ্গে জড়িত। তিনি ঢাকা বিশ্ববিদ্যালয় সাংস্কৃতিক দল ও নাট্যচক্রের সদস্য ছিলেন।
সোহরাব হোসাইন ১৯৮৪ সালের বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে যোগদান করেন। তিনি বাংলাদেশ সরকারের সিনিয়র সচিব এবং শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সিনিয়র সচিব হিসেবে দায়িত্ব পালন শেষে ২০১৯ সালের ৩১ ডিসেম্বর অবসরোত্তর ছুটিতে (পিআরএল) যান। এরপর ১৬ সেপ্টেম্বর ২০২০ সালে তিনি বাংলাদেশ সরকারী কর্মকমিশনের চেয়ারম্যান হিসেবে নিয়োগ পান। সংবিধানের ১৩৮ (১) অনুচ্ছেদ অনুযায়ী রাষ্ট্রপতি পিএসসি’র চেয়ারম্যান নিয়োগ করেন। চেয়ারম্যান প্রধান বিচারপতির কাছ থেকে শপথ গ্রহণ করেন। দায়িত্ব নেয়ার তারিখ থেকে পরবর্তী ৫ বছর বা বয়স ৬৫ বছর পূর্ণ হওয়া পর্যন্ত (যেটি আগে আসে) তিনি এ পদে দায়িত্ব পালন করবেন। এছাড়াও তিনি বাংলা একাডেমির আজীবন সদস্য।
সোহরাব হোসাইন ব্যক্তিগত জীবনে বিবাহিত। তার স্ত্রী মাহমুদা ইয়াসমীন বর্তমানে ঢাকা বিশ্ববিদ্যালয়ে অণুজীববিজ্ঞান বিভাগের অধ্যাপক। তাদের এক কন্যাসন্তান রয়েছে।
নজরুল ইসলাম (যশোরের রাজনীতিবিদ)

নজরুল ইসলাম বাংলাদেশের যশোর জেলার রাজনীতিবিদ যিনি যশোর-৪ আসনের সংসদ সদস্য ছিলেন।
নজরুল ইসলাম যশোর জেলায় জন্মগ্রহণ করেন।
নজরুল ইসলাম ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে যশোর-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে যশোর-৪ আসন থেকে তিনি পরাজিত হয়েছিলেন।
গণিপুর ইউনিয়ন

গণিপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
গণিপুর ইউনিয়নের আয়তন ৩৫.৮২ বর্গকিলোমিটার।
গণিপুর ইউনিয়ন বাগমারা উপজেলার আওতাধীন ১১ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
২০১১ সালের আদমশুমারি অনুযায়ী গণিপুর ইউনিয়নের মোট জনসংখ্যা ৪০,০০০ জন, যার মধ্যে ২১,০০০ জন পুরুষ ও ১৯,০০০ জন মহিলা। ইউনিয়নটিতে ২৮ টি মৌজা, ৩২ টি গ্রাম, ৯ টি ওয়ার্ড আছে। এছাড়া ৩ টি ডিগ্রী কলেজ, ৩ টি বালিকা বিদ্যালয়, ৯ টি উচ্চ বিদ্যালয়, ১০ টি সরকারী প্রাথমিক বিদ্যালয়, ১৩ টি রেজিঃ বা বে-সরকারী প্রাথমিক বিদ্যালয়, ১ টি হাসপাতাল, ১ টি স্বাস্থ্য উপকেন্দ্র, ১ টি এবতেদায়ী মাদ্রাসা, ৩ টি হাফেজিয়া মাদ্রাসা, ১ টি এতিখানা, ৮ টি হাটবাজার ৩ টি ফেরিঘাট আছে।
রজার হ্যারিস

রজার মেরেডিথ হ্যারিস (; জন্ম: ২৭ জুলাই, ১৯৩৩) অকল্যান্ডের ওতাহুহু এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রজার হ্যারিস।
১৯৫৫-৫৬ মৌসুম থেকে ১৯৭৩-৭৪ মৌসুম পর্যন্ত রজার হ্যারিসের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান ও মাঝে-মধ্যে মিডিয়াম-পেস বোলিং করতেন রজার হ্যারিস। ১৯৫৫-৫৬ মৌসুম থেকে ১৯৭৩-৭৪ মৌসুম পর্যন্ত অকল্যান্ডের পক্ষে খেলেন। তন্মধ্যে, ১৯৫৮-৫৯ মৌসুমের প্লাঙ্কেট শীল্ডে ৩৬.৫৫ গড়ে ৩২৯ রান তুলেন তিনি।
১৯৬৯-৭০ মৌসুমে নর্দার্ন ডিস্ট্রিক্টসের বিপক্ষে অকল্যান্ডের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৫৭ রানের ইনিংস খেলেন। তিনি ও গ্রাহাম গেডি পাপাতোতো ক্রিকেট ক্লাবের পক্ষে ও প্লাঙ্কেট শীল্ডে অকল্যান্ডের পক্ষে বেশ কয়েকটি খেলায় একত্রে ব্যাটিংয়ে নেমে শতরানের জুটি গড়েছিলেন। এছাড়াও, তারা একত্রে ৩০ বছরের অধিক সময় ধরে লন বোলসের জুটি গড়েন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন রজার হ্যারিস। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।
১৯৫৮-৫৯ মৌসুমের শেষদিকে ইংল্যান্ডের বিপক্ষে অংশগ্রহণকৃত দুই খেলায় ব্যাটিং উদ্বোধনে নামেন। ঐ একই খেলায় টেস্ট অভিষেকধারী ব্রুস বোল্টনের সাথে উদ্বোধনী জুটি গড়লেও তিনি সফল হননি। দুই টেস্টে তিনি মাত্র ৩১ রান সংগ্রহ করতে পেরেছিলেন। এরপর, আর তাকে কোন টেস্ট খেলার জন্যে আমন্ত্রণ জানানো হয়নি।
পেরুম্বলম

পেরুম্বলম () দক্ষিণ ভারতে অবস্থিত কেরালা রাজ্যের আলেপ্পি জেলার একটি দ্বীপ তথা গ্রাম। দ্বীপটি ভেম্বনাড় হ্রদে অবস্থিত। 
প্রশাসনিকভাবে দ্বীপটি চের্তলা তালুকের অংশ৷ ভেম্বনাড় হ্রদে অবস্থিত মূল তিনটি দ্বীপের একটি এটি, যা প্রকৃতি দর্শনের জন্য পর্যটকদের কাছে জনপ্রিয়৷
২০০১ খ্রিস্টাব্দের জনগণনা অনুসারে এই দ্বীপটির জনসংখ্যা ছিল ৯৬৭৮ জন, যার মধ্যে ৪৭১১ জন পুরুষ ও ৪৯৬৭ জন মহিলা৷
২০১১ খ্রিস্টাব্দের ভারতের জনগণনা অনুসারে এই দ্বীপটির জনসংখ্যা ছিল ৯৭৩৩ জন, যার মধ্যে ৪৮৮০ জন পুরুষ ও ৪৮৫৩ জন মহিলা৷ ছয় বৎসর অনূর্ধ্ব শিশু ৮২৩ জন৷ মোট সাক্ষরতার হার ৯৪.৫২ শতাংশ যেখানে পুরুষ সাক্ষরতার হার ৯৭.৮৩ শতাংশ ও নারী সাক্ষরতার হার ৯১.২১ শতাংশ৷
পাতিরামানল দ্বীপটির আয়তন মাত্র ১৪৬১ হেক্টর। জেলাসদর আলেপ্পি থেকে ৫৫ কিলোমিটার দূরে এই দ্বীপটি অবস্থিত।
ঈষ্করিয়োতীয় যিহূদা

ঈষ্করিয়োতীয় যিহূদা (; ; ; ; ; মৃত্যু খ্রিষ্টাব্দ) ছিলেন যীশুখ্রীষ্টের একজন শিষ্য এবং তাঁর বারোজন প্রেরিতদের একজন। চারটি শাস্ত্রীয় সুসমাচার অনুযায়ী, যিহূদা গেৎশিমানী বাগানে যীশুকে চুম্বন করে ও "রব্বি" ডেকে মহাযাজক ও প্রাচীনবর্গের নিকট তাঁর পরিচয় প্রকাশ করে শত্রুদের হাতে সমর্পণ করে তাঁর সঙ্গে বিশ্বাসঘাতকতা করেন। তার নাম প্রায়ই বিশ্বাসঘাতকতা ও প্রতারণার সমার্থক হিসেবে ব্যবহৃত হয়। যিহূদার উপাধি "ঈষ্করিয়োতীয়" দ্বারা সম্ভবত বোঝানো হয় যে তিনি করিয়োৎ গ্রামের লোক, তবে এই ব্যাখ্যা সার্বজনীনভাবে গৃহীত নয় এবং এর অনেক ভিন্ন ব্যাখ্যাও প্রদান করা হয়েছে।
সুসমাচারগুলোর মধ্যে প্রাচীনতম সাধু মার্ক লিখিত সুসমাচারে যিহূদার বিশ্বাসঘাতকতার কোনো অভিপ্রায় উল্লেখ করা হয়নি, তবে নিস্তারপর্বের ভোজে যীশু কর্তৃক ভবিষ্যদ্বাণীর উল্লেখ রয়েছে যা পরবর্তী সুসমাচারগুলোতেও বর্ণিত হয়েছে। সাধু মথি লিখিত সুসমাচারে (মথি ২৬:১৫) বলা হয়েছে যে যিহূদা ত্রিশ রৌপ্যখণ্ডের বিনিময়ে যীশুকে প্রধান যাজকদের হাতে সমর্পণ করতে সম্মত হন। সাধু লূক লিখিত সুসমাচার (লূক ২২:৩–৯) ও সাধু যোহন লিখিত সুসমাচারমতে (যোহন ১৩:২৭) তিনি শয়তান দ্বারা আচ্ছন্ন ছিলেন। মথি ২৭:১–১০ ছত্র অনুসারে, যীশু ক্রুশারোপিত হবেন জানার পর যিহূদা অনুশোচনা করে তার প্রতারণার ফলে প্রাপ্ত রৌপ্যমুদ্রা যিহূদী মহাযাজক ও প্রাচীনবর্গের নিকট ফিরিয়ে দেন এবং গলায় দড়ি দিয়ে আত্মহত্যা করেন। ওই মুদ্রা দিয়ে যাজকেরা বিদেশিদের কবর দেওয়ার জন্য কুম্ভকারের জমি কেনে। ওই জমিকে "রক্তক্ষেত্র" বলে ডাকা হত কারণ এটি ছিল রক্তমূল্যে কেনা।
রেজাউল হক সরকার

রেজাউল হক সরকার রানা বাংলাদেশের রংপুর জেলার রাজনীতিবিদ ও আইনজীবী যিনি তৎকালীন রংপুর-৯ আসনের সংসদ সদস্য ছিলেন।
রেজাউল হক সরকার রংপুর জেলার কেরানী পাড়ায় জন্মগ্রহণ করেন।
রেজাউল হক সরকার আইনজীবী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-৯ (বর্তমান রংপুর-৩) আসন থেকে সংসদ সদস্য নির্বাচিত হন।
তিনি ১৯৮৩ থেকে ১৯৯৬ পর্যন্ত বিএনপির কেন্দ্রীয় কমিটির রাজশাহী বিভাগীয় সাংগঠনিক সম্পাদক হিসাবে দায়িত্ব পালন করেন। ছিলেন রংপুর জেলা আইনজীবী সমিতির সভাপতি। ১৯৬০ থেকে ১৯৬৩ মেয়াদে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগের ছাত্র সংসদের নির্বাচিত সম্পাদক ছিলেন। ১৯৭৩ সালে তিনি রংপুর পৌরসভার ভাইস চেয়ারম্যান নির্বাচিত হন।
১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি রংপুর-৩ আসন থেকে পরাজিত হয়েছিলেন।
তিনি মৃত্যুবরণ করেছেন।
সমুদ্র আইনবিষয়ক আন্তর্জাতিক বিচারালয়

সমুদ্র আইনবিষয়ক আন্তর্জাতিক বিচারালয় বা সমুদ্র আইনবিষয়ক আন্তর্জাতিক ট্রাইব্যুনাল‎ তৃতীয় জাতিসংঘ সমুদ্র আইন সম্মেলনে গৃহীত সিদ্ধান্ত অনুযায়ী গঠিত একটি আন্তর্জাতিক সংস্থা। ১৯৮২ সালের ১০ ডিসেম্বর জ্যামাইকার মন্টেগো বে এলাকায় উক্ত সম্মেলন অনুষ্ঠিত হয় এবং সেখানেই অংশগ্রহণকারী দেশগুলো একটি নিষ্পত্তি সাধনকারী আদালত প্রতিষ্ঠার অনুমোদন জানিয়ে একটি চুক্তি স্বাক্ষর করে। ১৯৯৪ সালের ১৬ জুন চুক্তিটি কার্যকর হয়। এটি মহাসাগরীয় জলভাগ ও সম্পদের ব্যবহারের জন্য একটি আন্তর্জাতিক নীতিমালা প্রণয়ন করে। সমুদ্র আইন সম্মেলনে গৃহীত ঘোষণাপত্রের ২৮৭ নম্বর ধারায় একে সামুদ্রিক বিষয়ে বিতর্ক নিষ্পত্তিকারী সংস্থা হিসেবে স্বীকৃতি দেওয়া হয়।
বিচারালয়টি জার্মানির হামবুর্গ শহরে অবস্থিত। উক্ত সম্মেলনের ফলে আন্তর্জাতিক সমুদ্রতল কর্তৃপক্ষ গঠিত হয়। এতে ইউরোপীয় ইউনিয়ন ও বিশ্বের অপর ১৬৭টি দেশ- মোট ১৬৮টি দেশ ও রাষ্ট্রপুঞ্জের প্রতিনিধিরা সম্মেলনের ঘোষণাপত্রে স্বাক্ষর করেন। যুক্তরাষ্ট্র ও ইরান বিচারালয়ের সদস্যপদ গ্রহণ করতে অস্বীকৃতি জ্ঞাপন করেছে।
বিচারালয়ে ২১ জন বিচারক কর্মরত আছেন। বিচারকমণ্ডলিতে বিশ্বের সকল ভৌগোলিক অঞ্চলের যাতে সমান প্রতিনিধিত্ব থাকে, সেটি নিশ্চিত করা হয়। 
চিলি এবং ইউরোপীয় ইউনিয়নের অনুরোধক্রমে "দক্ষিণ-পূর্ব প্রশান্ত মহাসাগরীয় এলাকায় তরোয়াল মাছের সংরক্ষণ ও উৎপাদন (চিলি বনাম ইইউ)" মামলার জন্য বিচারকদের মধ্য থেকে পাঁচ সদস্যবিশিষ্ট বিশেষ বিচারালয় গঠন করা হয়।
ঘানা ও আইভরি কোস্টের অনুরোধে "আটলান্টিক মহাসাগরে ঘানা ও আইভরি কোস্টের সমুদ্রসীমা নির্ধারণ" মামলায় পাঁচ সদস্যবিশিষ্ট বিশেষ আদালত গঠন করা হয়।
"ভারতীয় মহাসাগরে মালদ্বীপ ও মরিশাসের সমুদ্রসীমা নিষ্পত্তি" মামলায় মালদ্বীপ ও মরিশাসের সম্মতিক্রমে ৭ জন স্থায়ী ও ২ জন অস্থায়ী বিচারকের সমন্বয়ে বিশেষ আদালত গঠন করা হয়। 
(১২)জুনো ট্রেডার মামলা (সেন্ট ভিনসেন্ট অ্যান্ড গ্রেনাডাইস বনাম গিনি বিসাউ)।
নিঃসঙ্গ গ্রহ

নিঃসঙ্গ গ্রহ (মুক্ত গ্রহ, এতিম গ্রহ, দুর্বৃত্ত গ্রহ, আন্তঃনক্ষত্রীয় গ্রহ, নক্ষত্রহীন গ্রহ নামেও পরিচিত) এরা গ্রহের সমান ভর বিশিষ্ট বস্তু। যা কোন মহাকর্ষীয় বল দ্বারা কোন নক্ষত্রের সাথে আবদ্ধ থাকে না। এই গ্রহগুলো মহাকাশে নিঃসঙ্গ ভাবে ঘুরে বেড়ায়। সাধারণত এরা কোন নক্ষত্রকে পরিভ্রমণ না করে ছায়াপথকে পরিভ্রমণ করে। যেহেতু গ্রহগুলো কোন নক্ষত্রের কক্ষপথে আবদ্ধ থাকে না, তাই গ্রহগুলোতে কোন আলো পতিত হয় না বললেই চলে। সেজন্য পৃথিবী থেকে এদেরকে খুঁজে বের করা বেশ কষ্টসাধ্য ব্যাপার। আমারদের আকাশগঙ্গা ছায়াপথেই মিলিয়ন, ট্রিলিয়ন নিঃসঙ্গ গ্রহ রয়েছে।
পল্লীপুরম, আলেপ্পি

পল্লীপুরম দক্ষিণ ভারতের কেরালা রাজ্যের আলেপ্পি জেলার চের্তলা তালুকে অবস্থিত একটি দ্বীপ তথা জনগণনা নগর৷ এটি চের্তলা থেকে দূরে অবস্থিত৷ 
চের্তলা পৌরনিগম ও তাইকট্টুসেরি গ্রামপঞ্চায়েতের মাঝে অবস্থিত একটি শান্ত দ্বীপ পল্লীপুরম৷ এটির তিনদিকে উত্তর-পূর্ব-পশ্চিমে রয়েছে ভেম্বনাড় হ্রদ এবং দক্ষিণ দিকে রয়েছে চেঙ্গণ্ডা নদী৷ মূল ভুখণ্ডের চের্তলার সাথে এই দ্বীপটি উড়ালপুলের মাধ্যমে যুক্ত এবং ফেরিঘাটের মাধ্যমে বাইকম থেকে পল্লীপুরমে নিয়মিত নৌ-পরিবহন ব্যবস্থার সুবিধা রয়েছে৷ 
পল্লীপুরমের তট বরাবর অধিক সিলিকাযুক্ত সাদাটে বালির উপস্থিতির জন্য এটি সুপরিচিত৷ এই অধিক সিলিকাযুক্ত বালি কাঁচ ও সিমেণ্ট শিল্পের জন্য উত্তম৷ কেরালা সরকার অধিকৃত মালাবার সিমেণ্ট প্রতিষ্ঠানটির একটি বৃহত্তর কেন্দ্র রয়েছে এই দ্বীপে৷
পল্লীপুরম দ্বীপের অন্যতম আকর্ষণ সৃষ্টি ও তৃতীয় শতাব্দীতে নির্মিত পল্লীপুরম গির্জা। কাদবিল মহালক্ষ্মী মন্দিরটি এই দ্বীপের অপর একটি ধর্মীয় আকর্ষণ।
মানবসম্পদ উন্নয়ন প্রতিষ্ঠান পরিচালিত এবং কোচিন বিজ্ঞান ও প্রযুক্তিবিদ্যা বিশ্ববিদ্যালয় সংসৃষ্ট চের্তলা প্রযুক্তিবিদ্যা মহাবিদ্যালয়টি ২০০৪ খ্রিস্টাব্দে পল্লীপুরম দ্বীপে উদ্বোধন করা হয়। পঞ্চায়েতের মধ্যে রয়েছে তিন বছরের ডিগ্রী কোর্স যুক্ত এনএসএস কলেজ।‌ ১৯৬৪ খ্রিস্টাব্দে প্রতিষ্ঠা লাভের পর এই কলেজে বিভিন্ন বিষয়ে স্নাতক ও স্নাতকোত্তর পড়াশোনার ব্যবস্থা রয়েছে।
কেরালায় ইন্ডিয়ান কফি হাউজের প্রতিষ্ঠাতা নাদক্কাল পরমেশ্বরণ পিল্লাইয়ের বাসস্থান পল্লীপুরমে৷
মনসুরা, মিশর

মনসুরা ("", , ) হচ্ছে মিশরের একটি শহর। যার জনসংখ্য প্রায় ৯৬০,৪২৩। এটি দাকাহলিয়া গভর্নরেটের রাজধানী।
আরবী ভাষায় মনসুরা মানে "বিজয়ী"। সপ্তম ক্রুসেডের সময় ফ্রান্সের নবম লুইসের বিরুদ্ধে এল মানসুরা যুদ্ধে মিশরীয়দের বিজয়ের নামানুসারে এ শহরের নামকরণ করা হয়।
১২১৯ সালে নীল নদের একটি ফ্যাটমেটিক শাখায় আইয়ুবী রাজবংশের আল-কামিল কর্তৃক অনেক পুরনো গ্রামের উপর (যেমন- আল-বিস্তমির (আরবি: আল-বাদামাস) এবং কাফর আল-বাদামাস (আরবি: কামুতা আল-বাদাম)) মনসুরা প্রতিষ্ঠিত হয়। সপ্তম ক্রুসেডের সময় মিশরীয়রা ক্রুসেডারদের পরাজিত করার পর এর নাম করণ করা হয় মনসুরা (ওরফে- "বিজয়ী")।
সপ্তম ক্রুসেডে, কেপেতিয়ানরা পরাজিত হয় এবং তাদেরকে নিষ্ক্রিয় রাখা হয়; তাদের পনের থেকে ত্রিশ হাজার লোক যুদ্ধক্ষেত্রে মারা পরে। ফ্রান্সের নবম লুই মনসুরার প্রধান যুদ্ধে গ্রেফতার হন এবং সুলতানের সচিব ইব্রাহিম ইবনে লোকমানের বাড়িতে বন্দী হন। রাজার ভাইকে একই বাড়িতে বন্দী করা হয়। সুলতান তাদের জীবিকা রসদ সরবরাহ করেন। ইব্রাহিম ইবনে লোকমানের বাড়ি এখন মনসুরার একমাত্র জাদুঘর। এটি জনসাধারণের জন্য উন্মুক্ত। এখানে রয়েছে ফরাসি রাজকীয়দের ব্যবহৃত জিনিসপত্র, যার মধ্যে রয়েছে ত্রয়োদশ শতাব্দীর তার ব্যক্তিগত শৌচাগার।
১৯৭৩ সালের ১৪ অক্টোবর ইয়োম কিপ্পুর যুদ্ধের সময় মনসুরায় বিমান যুদ্ধ সংঘটিত হয়। মিশরীয় বিমান ঘাঁটিতে হামলাকারী ইজরায়েলি বিমান বাহিনীর যোদ্ধারা মিশরীয় বিমান বাহিনী দ্বারা আটক হয়। সেদিন ইজরায়েলের ১৬০ জন জেট ফাইটার মনসুরার উপর ৫৩ মিনিট ধরে যুদ্ধ করে। ইজরায়েলি যুদ্ধবিমানের সংখ্যাগত এবং গুণগত শ্রেষ্ঠত্ব সত্ত্বেও ১৭টি ইজরায়েলি বিমান ধ্বংস হয়ে যায়। বাকিরা পিছু হটে যায়। মিশর ছয়টি বিমান হারানোর ঘোষণা দেয়, যার মধ্যে মাত্র তিনটি ইজরায়েলি আক্রমণে ধ্বংস হয়। মিশরীয় সরকার পরবর্তীতে মনসুরা বিমান যুদ্ধের স্মরণে ২ নভেম্বর থেকে ১৪ অক্টোবর পর্যন্ত দেশটির "বিমান বাহিনী দিবস " প্রবর্তন করে। [6]
মনসুরা নীল নদের দামিয়েতা শাখার বদ্বীপ অঞ্চলে পূর্ব তীরে অবস্থিত। মানসুরা কায়রো থেকে প্রায় ১২৯ কিলোমিটার উত্তর-পূর্বে অবস্থিত। শহরের চারদিকে, নীল নদের বিপরীত তীরে তালখা শহর অবস্থিত।
কোপেন-গেইগার জলবায়ু শ্রেণীকরণ পদ্ধতি এই শহরের জলবায়ুকে "উষ্ণ মরু" হিসেবে শ্রেণীকরণ করেছে (BWh)।
প্রাথমিকভাবে কায়রো বিশ্ববিদ্যালয়ের একটি শাখা হিসেবে মনসুরা বিশ্ববিদ্যালয় ১৯৬১ সালে প্রতিষ্ঠিত হয়। অধ্যাপক মোহাম্মদ ঘোনেমেম প্রতিষ্ঠিত মনসুরা বিশ্ববিদ্যালয়ের ইউরোলজি ও নেফ্রোলজি সেন্টারকে মধ্যপ্রাচ্য ও আফ্রিকার সেরা কিডনি কেন্দ্র হিসেবে বিবেচনা করা হয়।
মনসুরায় একটি ক্রীড়া স্টেডিয়াম (মনসুরা স্টেডিয়াম) আছে যেটি মনসুরা ফুটবল দলের ঘরোয়া মাঠ হিসেবে ব্যবহৃত হয়।
মানসুরার জনগোষ্ঠী দ্বারা কথিত মিশরীয় আরবি উপভাষাটি হচ্ছে একটি উত্তর মিশরীয় আরবি উপভাষা। শহরের পার্শ্ববর্তী গ্রামে এই উপভাষার উল্লেখযোগ্য প্রভাব রয়েছে। যারা বছরের পর বছর ধরে শহরের জনগোষ্ঠীর উপভাষায় অবদান রেখেছে। উচ্চারণের কিছু দিক থেকে এর সাথে আলেকজান্দ্রিয়ান মিশরীয় আরবির কিছু সাদৃশ্য আছে।
মনসুরা জাতীয় জাদুঘর হচ্ছে দার ইবনে লোকমান, যে বাড়িতে সপ্তম ক্রুসেডের সময় ১২৫০ সালে নবম লুইকে কারারুদ্ধ করা হয়। জাদুঘরে প্রদর্শিত হয়েছে ক্রুসেডারদের মেইল এবং তলোয়ারের স্যুট, সেই সাথে মানচিত্রের সংগ্রহ। বিশাল পেইন্টিং -এ মনসুরার যুদ্ধকে চিত্রিত করা হয়েছে।
মাশির হোসেন

মাশির হোসেন (২ ফেব্রুয়ারি ১৯৩৬–অজানা) নিজ এলাকায় হিরু নামে পরিচিত বাংলাদেশী সাংবাদিক ও ভাষাসৈনিক ছিলেন। সাংবাদিকতায় অবদানের জন্য বাংলাদেশ সরকার তাকে ২০০৫ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করেন।
মাশির হোসেন ২ ফেব্রুয়ারি ১৯৩৬ সালে জন্মগ্রহণ করেন। তার পিতা মোশাররফ হোসেন সরকারি কর্মচারী ছিলেন। সেন্ট গ্রেগরিজ হাইস্কুলে তিনি শিক্ষাজীবন শুরু করে তিনি আর্মানিটোলা হাইস্কুল থেকে ১৯৫০ সালে ম্যাট্রিকুলেশন পাশ করেন। তিনি ১৯৫২ থেকে ১৯৫৩ মেয়াদে ঢাকা কলেজ ছাত্রসংসদের ভিপি থাকাকালে যুক্ত হন বাংলা ভাষা আন্দোলনে। তার বন্ধু আবদুল গাফফার চৌধুরী রচিত ‘আমার ভাইয়ের রক্তে রাঙানো একুশে ফেব্রুয়ারি’ গানটি মঞ্চায়নের জন্য তাকে ঢাকা কলেজ থেকে বহিষ্কৃার করা হয়। ১৯৫৫ সালে তিনি জগন্নাথ কলেজ থেকে গ্র্যাজুয়েশন করেন। এরপর ভর্তি হন ঢাকা বিশ্ববিদ্যালয়ের ইতিহাস বিভাগে।
মাশির হোসেনের ছাত্র জীবনেই সাংবাদিকতায় হাতেখড়ি। তিনি ১৯৬৭ সালে দৈনিক পাকিস্তানে যোগ দেন। তার তাগিদে ঊনসত্তরের গণআন্দোলন চলাকালে তৎকালীন দৈনিক পাকিস্তানে তার সহকর্মী কবি শামসুর রাহমান রচনা করেন কবিতা ‘আসাদের শার্ট’। সাংবাদিকতায় অবদানের জন্য বাংলাদেশ সরকার তাকে ২০০৫ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করেন। তিনি মৃত্যুবরণ করেছেন।
শুবরা এল খেইমা

শুবরা এল খেইমা, (, ) হচ্ছে মিশরের চতুর্থ বৃহত্তম শহর। কায়রো গভর্নরেটের উত্তর পার্শ্বে কাল্যুবিয়া গভর্নরেটে এটি অবস্থিত। এটি বৃহত্তর কায়রো ইউনিয়নের অংশ গঠন করেছে।
শুবরা এল খেইমাতে প্রাথমিকভাবে শ্রমিকরা (এবং তাদের পরিবার) বসবাস করতেন, যারা ১৯৪০ সাল থেকে পার্শ্ববর্তী কারখানায় কাজ করেছেন। যাইহোক, সম্প্রতি এখানে পার্শ্ববর্তী গ্রামাঞ্চল থেকে অভিবাসনের ফলে উত্তরে বৃহত্তর কায়রোর বিশাল সম্প্রসারিত রূপ ধারণ করে। ২০০৬ সালের আদমশুমারি অনুসারে এর জনসংখ্যা ছিল ১,০১৬,৭২২ জন। এটি দুটি কিজম (ওয়ার্ড) হিসেবে পরিচালিত হয়:
২০১৭ সালের জাতীয় আদমশুমারি থেকে গভর্নরেটের মধ্যে একটি তৃতীয় কিজম (আল খুসাস) চালু আছে। যেহেতু 'পৌর' পদবীটি মিশরে অনানুষ্ঠানিক বলে মনে হয়, তাই এটি শুবরা এল খেইমাতে চালু করা হবে নাকি একটি পৃথক শহর হিসেবে বিবেচনা করা হবে তা জানা ছিল না। ২০১৮ সালের উপাত্ত (সংশোধিত ২০১৭ সালের CAPMAS ডাটা প্রক্ষেপণের উপর ভিত্তি করে) অনুসারে, ওয়ার্ড দুটির জনসংখ্যা ১,১৮৭,৭৪৭ জন এবং প্রতি বর্গ কিলোমিটারে ৪২,৯১০ জন মানুষ বাস করে। তিনটি কিজমে একত্রে মোট জনসংখ্যা ১,৬৫৫,৯৪১ জন এবং প্রতি কিলোমিটারে ৪৬,৭৬৪ জন মানুষ বসবাস করে।
শুবরা এল খেইমা, রাজধানী কায়রো, গিজা, শারকিয়া এবং মানোফিইয়া ও অন্যান্য অনেক গভর্নরেটের একটি গুরুত্বপূর্ণ যোগসূত্র হিসেবে কাজ করে। উদাহরণস্বরূপ, এটি মিশরের রাজধানী কায়রোর সাথে অনেক রাস্তার সংযোগ, যেমন যদি কেউ শহরের কেন্দ্রস্থলে যেতে চায় তবে কর্নিশ এল-নীল সড়ক ব্যবহার করতে হবে। যদি কেউ রামসেস এলাকায় যেতে চায় তবে আহমেদ হেলমি স্ট্রিট ব্যবহার করতে হবে। একই সাথে শুবরা এল খেইমার এর কায়রো মেট্রোর লাইন- ২ এর উত্তর টার্মিনাস আছে।
শুবরা এল খেইমাতে আধুনিক মিশরের প্রতিষ্ঠাতা মোহাম্মদ আলী পাশা প্রাসাদ নির্মাণ করেন। তিনি শুবরা জেলার দুর্গ থেকে দূরে একটি বিচ্ছিন্ন প্রাসাদ বা সরকারী বাসভবন বেছে নেন। প্রাসাদটির নির্মাণ কাজ ১৮০৮ সালে শুরু হয় এবং এটি ১৮২১ সালে এর কাজ সম্পন্ন হয়। মোহাম্মদ আলীর প্রাসাদ বা শুবরা প্রাসাদ এর সাজসজ্জা শৈলীর কারণে আলাদা, যা ইসলামী সাজসজ্জা শৈলী এবং ইউরোপীয় শৈলীর মধ্যে মিশ্রণে তৈরি করা হয়েছে।
মোহাম্মদ আলীর প্রাসাদ শুবরার প্রথম সমৃদ্ধ অবকাঠামো। এই প্রাসাদ একসময় প্রায় ১৩ টি ভবন নিয়ে গঠিত ছিল। কিন্তু বর্তমানে এর একমাত্র অবশিষ্ট অংশ হচ্ছে অভ্যর্থনা এলাকা, ফাউন্টেন কিওস, বেসিন এলাকা এবং বাগান যাতে দুর্লভ উদ্ভিদের সংগ্রহ তৈরি করা হয়েছিল এবং এর কিছু এখনও বিদ্যমান আছে। এটি এখন একটি জাদুঘর হিসেবে ব্যবহার করা হয়।
প্রাসাদটি অবশেষে ১৯৭৮ সালে সুপ্রিম কাউন্সিল অফ এন্টিকুইটিসের কর্তৃত্বের অধীনে আসে। সবচেয়ে লক্ষণীয় ব্যাপার হচ্ছে, ড্রয়িং রুম যা একটি ডাইনিং রুম হিসেবে ব্যবহার করা হত, এই রৈখিক পাহাড়ের প্রতিটি ধাপে একটি ছোট বাগান তৈরি করা হয় যা বাগান এবং ভিলায় বিশুদ্ধ পানি সরবরাহের জন্য নির্মিত ওয়াটারহুইল টাওয়ার দ্বারা সেচ করা পানি ব্যবহার করতো।
সু পিংথিয়েন

সু পিংথিয়েন (; জন্ম ২৯শে আগস্ট ১৯৮৯) একজন চীনা স্বল্প-পাল্লার ক্ষিপ্রগতির দৌড়বিদ। তিনি এশিয়ায় জন্ম নেওয়া দৌড়বিদদের মধ্যে প্রথম ব্যক্তি হিসেবে ট্র‍্যাক অ্যান্ড ফিল্ড ক্ষেত্রে ১০০ মিটার দৌড় প্রতিযোগিতায় ১০ সেকেন্ডের কম সময়ে দৌড় সমাপ্ত করেন। ১০০ মিটার দৌড়ে তাঁর ব্যক্তিগত সেরা সময়টি (৯.৯১ সেকেন্ড) এশিয়ার সেরা সময়, যা তিনি নাইজেরিয়ায় জন্ম নেওয়া কাতারি নাগরিক ফেমি ওগুনোদে-র সাথে ভাগ করে নিয়েছেন। ৬০ মিটার দৌড় প্রতিযোগিতায় সু-র ব্যক্তিগত সেরা সময় ৬.৪২ সেকেন্ড, যা কেবল সমগ্র এশিয়ার মধ্যে সেরা (এশীয় রেকর্ড) সময়ই নয়, এটি ৬০ মিটার দৌড়ের ইতিহাসের সেরা ৫টি সময়ের একটি।
কার্লা কাপ্পনি

কার্লা ক্যাপ্পনি ওরফে দ্য লিটল ইংলিশ গার্ল (৭ ডিসেম্বর ১৯১৮ - ২৪ নভেম্বর ২০০০) ইতালীয় প্রতিরোধ আন্দোলনে অংশ নেওয়ার জন্য Gold Medal of Military Valour স্বর্ণপদক প্রাপ্ত একজন ইতালীয় রাজনীতিবিদ ছিলেন।
কার্লা ক্যাপ্পনি রোমে বড় হয়েছেন। তিনি ছিলেন পরিবারের বড় সন্তান। ১৯৪০ সালে তার বাবা মারা যান। তিনি খনির প্রকৌশলী ছিলেন। ক্যাপ্পনিসহ তিন বোনকে কর্ম জীবনে যেতে হয়েছিল, কার্লা ক্যাপোনিকেও আইন বিষয়ে পড়াশোনা ত্যাগ করতে বাধ্য করেছিলেন।
১৯৪৩ সালের ১৯ জুলাই সান লোরেঞ্জোতে বোমা ফেলা হয়েছিল। কার্লা তার আহত মায়ের সন্ধানে পলিক্লিনিকো হাসপাতালে ছুটে এসেছিল। এরপরে সেখানে স্বেচ্ছাসেবক হিসাবে রয়ে যান। পরবর্তীকালে তিনি কমিউনিস্ট পার্টিতে যোগ দেন। এরপরে তার বন্ধুরা জিওচাচিনো গেসমুন্ডো, লুসিও লুসানা, অ্যাডেল বেই, কারলা অ্যাঞ্জেলিনী এবং মারিও লেপোরাত্তি যুক্ত হয়।
২২ সেপ্টেম্বর ১৯৪৪ সালে ক্যাপোনি রোজারিও বেনটিগেনাকে বিয়ে করেছিলেন, যার সাথে তিনি প্রতিরোধে লড়াই করেছিলেন। ১৯৪৫ সালে, তিনি এলেনা নামে একটি কন্যা সন্তানের জন্ম দিয়েছিলেন। পরবর্তীতে ১৯৭৪ সালে এই দম্পতির তালাক হয়।
জার্মানি যখন ইতালি দখল করার জন্য যুদ্ধ শুরু করে তিনি সেই সময় ইতালীয় কমিউনিস্ট পার্টিতে যোগ দিয়েছিলেন এবং প্রতিরোধে জড়িত হয়েছিলেন। যুদ্ধের সময় কার্লা ক্যাপ্পনি কাজ, বিভিন্ন পদক্ষেপ ও পারদর্শিতার জন্য "দ্য লিটল ইংলিশ গার্ল" নামে পরিচিত ছিলেন। তার প্রথম ও বড় পদক্ষেপের মধ্যে ছিল একটি জার্মান অফিসারকে হত্যা করা; যিনি হোটেল এক্সেলসিয়ারে থেকে শহরের প্রতিরক্ষার পরিকল্পনার ছক একটি ব্রিফকেসে বহন করছিলেন।
১৯৫৩ সালে তিনি ইতালীয় কমিউনিস্ট পার্টির সদস্য হিসাবে চেম্বার অফ ডেপুটিসে নির্বাচিত হয়েছিলেন। তিনি দুইবার নির্বাচিত হয়ে দায়িত্ব পালন করেছেন, ১৯৫৩ থেকে ১৯৫৮ এবং পরে ১৯৭২ থেকে ১৯৭৬ সাল পর্যন্ত। ২০০০ সালে তার মৃত্যুর আগে পর্যন্ত ইতালীয় National Association of Italian Partisans-এ দায়িত্ব পালন করেছিলেন।
রুডি স্টেইন

ফিলিপ্পাস জেরেমিয়া রুডল্ফ স্টেইন (; জন্ম: ৩০ জুন, ১৯৬৭) কেপ প্রদেশের কিম্বার্লী এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, নাটাল, নর্দার্নস ও অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন রুডি স্টেইন।
কিম্বার্লীর ডায়াম্যান্টভেল্ড হাই স্কুলে অধ্যয়ন করেছেন তিনি। ১৯৮৫-৮৬ মৌসুম থেকে ২০০০-০১ মৌসুম পর্যন্ত রুডি স্টেইনের প্রথম-শ্রেণীর খেলোয়াড়ী জীবন চলমান ছিল। ধৈর্য্যশীল উদ্বোধনী ব্যাটসম্যান ছিলেন রুডি স্টেইন। ক্রিজের কাছাকাছি এলাকায় ঝানু ফিল্ডার হিসেবে অবস্থান করতেন।
১৯৯৫-৯৬ মৌসুমে নাটালের পক্ষে খেলা শুরু করেন। এরপূর্বে ১৯৮৫-৮৬ মৌসুমে গ্রিকুয়াল্যান্ড ওয়েস্টের পক্ষে খেলেছেন। ১৯৮৬-৮৭ মৌসুম থেকে ১৯৯৪-৯৫ মৌসুম পর্যন্ত অরেঞ্জ ফ্রি স্টেটের প্রতিনিধিত্ব করেন। ১৯৮৩ থেকে ১৯৮৫ সাল পর্যন্ত জিডব্লিউ নাফের পক্ষে জুনিয়র রিপ্রেজেন্টিটিভ ক্রিকেটে অংশ নেন।
২০০২ সালে নর্দার্নসের পক্ষে প্রথম-শ্রেণীর খেলোয়াড়ী জীবন শেষের পূর্বে তিনটি খেলায় অংশ নেন। খেলোয়াড়ী জীবনের শেষদিকে তার স্ট্রাইক রেটের কিছুটা উত্তরণ ঘটে। পাঁচটি একদিনের শতরানের পাশাপাশি এগারোটি প্রথম-শ্রেণীর শতরানের ইনিংস খেলেছেন তিনি।
সমগ্র খেলোয়াড়ী জীবনে তিনটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন রুডি স্টেইন। ২ জানুয়ারি, ১৯৯৫ তারিখে কেপ টাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ৪ মার্চ, ১৯৯৫ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। এছাড়াও, ২২ অক্টোবর, ১৯৯৫ তারিখে হারারেতে স্বাগতিক জিম্বাবুয়ে দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।
বেশ প্রতিশ্রুতিশীল ব্যাটসম্যান হিসেবে টেস্ট ক্রিকেটে তার চমৎকার অভিষেক পর্ব সম্পন্ন হয়। গ্যারি কার্স্টেনের সাথে উদ্বোধনী জুটিতে শতরান সংগ্রহ করেন। ২২০ মিনিট ক্রিজে অবস্থান করে ৪৬ রান তুলেছিলেন। ইডেন পার্কে স্বাগতিক নিউজিল্যান্ড দলের বিপক্ষে তার এ সংগ্রহ পরবর্তীতে সর্বোচ্চ সংগ্রহ হিসেবে চিত্রিত হয়।
জারহারদাস লাইবেনবার্গ

জারহারদাস ফ্রেডরিক জোহানেস লাইবেনবার্গ (; জন্ম: ৭ এপ্রিল, ১৯৭২) উত্তর কেপের আপিংটন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ফ্রি স্টেট, গ্রিকুয়াল্যান্ড ওয়েস্ট, অরেঞ্জ ফ্রি স্টেট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে উদ্বোধনী ব্যাটসম্যান হিসেবে খেলাসহ ডানহাতে ফাস্ট-মিডিয়াম বোলিংয়ে পারদর্শী ছিলেন জারহারদাস লাইবেনবার্গ।
১৯৮৯-৯০ মৌসুম থেকে ২০০৪ সাল পর্যন্ত জারহারদাস লাইবেনবার্গের প্রথম-শ্রেণীর খেলোয়াড়ী জীবন চলমান ছিল। দর্শনীয় ডানহাতি ব্যাটসম্যান ছিলেন জারহারদাস লাইবেনবার্গ। সচরাচর সম্মুখের পায়ে ভর রেখে খেলতেন। খেলোয়াড়ী জীবনের শুরুতে গ্রিকুয়াস দলের পক্ষে প্রথম দুই খেলায় দূর্দান্ত খেলেন। ৮৪ ও ১০৮ রানের ইনিংস খেলেছিলেন তিনি। ১৯৯০ সালে ফ্রি স্টেটে চলে যান। সেখানেও তিনি তার খেলার ধারা অব্যাহত রাখেন। ঐ পর্যায়ে তাকে ইংল্যান্ড গমনার্থে দক্ষিণ আফ্রিকা দলে অন্তর্ভুক্ত করা হয়।
১৯৯৫-৯৬ মৌসুমে নিজস্ব প্রথম দ্বি-শতরানের ইনিংস খেলে সংবাদ শিরোনামে চলে আসেন। কিন্তু, খেলায় ছন্দ হারিয়ে ফেলায় তাকে ১৯৯৭-৯৮ মৌসুম পর্যন্ত জাতীয় দলে খেলার জন্যে অপেক্ষার প্রহর গুণতে হয়।
সমগ্র খেলোয়াড়ী জীবনে পাঁচটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন জারহারদাস লাইবেনবার্গ। ২৭ মার্চ, ১৯৯৮ তারিখে সেঞ্চুরিয়নে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ৬ আগস্ট, ১৯৯৮ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৯৪ সালে দক্ষিণ আফ্রিকার সদস্যরূপে ইংল্যান্ড গমনের সুযোগ লাভ করেন। তবে, তাকে কোন টেস্ট খেলায় রাখা হয়নি। এ সফরটি তার জন্যে সুবিধে বয়ে নিয়ে আসেনি। ১৯৯৮ সালে দক্ষিণ আফ্রিকা দলের সাথে পুনরায় ইংল্যান্ড গমন করেন। সিরিজের দ্বিতীয় টেস্টে তাকে দলে রাখা হয়। চারটি টেস্টে অংশ নিলেও তেমন আশাপ্রদ কোন খেলা উপহার দিতে পারেননি তিনি। ছয় ইনিংসে মাত্র ৫৯ রান তুলেন। কিন্তু, দূর্বলমানের ক্রীড়াশৈলী প্রদর্শনের কারণে টেস্ট দল থেকে তাকে বাইরে রাখা হয়। এরপর আর তাকে টেস্ট দলে রাখা হয়নি।
৩৪.৭৬ গড়ে ৯,৩৮৭ রান তুলে প্রথম-শ্রেণীর খেলোয়াড়ী জীবনের সমাপ্তি টানেন। ক্রিকেটের পাশাপাশি অ্যাথলেটিক্স ও টেনিসে দক্ষতার পরিচয় দিয়েছিলেন। নিজ রাজ্যের পক্ষে ঐ দুটো খেলায় প্রতিনিধিত্ব করেছেন।
শিয়ে চেন-ইয়ে

শিয়ে চেন-ইয়ে (, জন্ম ১৭ই আগস্ট, ১৯৯৩) একজন চীনা স্বল্প-পাল্লার দৌড়বিদ। সর্বশেষ ২০২০ সালের হিসাব অনুযায়ী ১৯.৮৮ সেকেন্ড সময় নিয়ে তিনি ২০০ মিটার দৌড়ে এশিয়ার দ্রুততম পুরুষ দৌড়বিদ। এছাড়া ১০০ মিটার দৌড়ে শিয়ে-র সেরা ব্যক্তিগত সময় ৯.৯৭ সেকেন্ড, যার মাধ্যমে তিনি দ্বিতীয় চীনা দৌড়বিদ হিসেবে (সু পিংথিয়েনের পরে) ১০ সেকেন্ডের কম সময়ে ১০০ মিটার দৌড় শেষ করেন। শিয়ে ২০১২ ও ২০১৬ সালের গ্রীষ্মকালীন অলিম্পিক প্রতিযোগিতায় চীনের প্রতিনিধিত্ব করেন।
আবদুল লতিফ আইয়ুবী

আবদুল লতিফ আইয়ুবী (জন্ম: ৩ জানুয়ারি ১৯৮০) একজন আফগান ক্রিকেটার এবং কাবুল ঈগলস নামক ফ্র্যাঞ্চাইজি ক্রিকেট দলের মালিক। তিনি মিডিয়াম-ফাস্ট বোলিং করে থাকেন। তিনি ৪০ বছর বয়সে প্রথম শ্রেণির ক্রিকেটে অভিষিক্ত হন।
২০২০ সালের ১৩ সেপ্টেম্বর ২০২০ স্পাগিজা ক্রিকেট লিগে স্পিন গর টাইগার্সের বিপক্ষে কাবুল ঈগলসের হয়ে তিনি তার অভিষেক ম্যাচটি খেলেন। এ ম্যাচে তিনি ব্যাট না করলেও এক ওভার বল করেছেন এবং সেই ওভারে দিয়েছেন ১৬ রান। ম্যাচে তার দল–কাবুল ঈগলস ৬ উইকেটে জয়লাভ করে।
দলের স্কোয়াডে না থাকা সত্ত্বেও তিনি উক্ত ম্যাচে অংশগ্রহণ করেন; যা পরবর্তীতে আফগানিস্তান ক্রিকেট বোর্ডের নজরে আসে। এছাড়াও, ম্যাচ শেষে আইয়ুবী একজন ধারাভাষ্যকারের সাথে বাকযুদ্ধে জড়িয়ে পড়েন। ফলে, এসিবি'র শৃঙ্খলা বিধির ৯ম ও ১৮তম ধারা লঙ্ঘনের দায়ে তাকে টুর্নামেন্টের বাকি ম্যাচগুলোতে নিষিদ্ধ করা হয়। এর পাশাপাশি আফগান ক্রিকেট বোর্ড তাকে ৩০,০০০ আফগানি জরিমানা করে। অনেকে মন্তব্য করেছেন যে, কাবুল ঈগলসের অধিনায়ক রহমানুল্লাহ গুরবাজ আইয়ুবীর আত্মীয়।
গোষ্ঠীবদ্ধ বসতি

গোষ্ঠীবদ্ধ বসতি বা গুচ্ছবদ্ধ বসতি হলো বসতির একটি অন্যতম প্রধান ধরন। এটি ভূগোলবিদ এবং ভূদৃশ্য ঐতিহাসিকদের বসতিকে শ্রেণিবিভাগ করার জন্য ব্যবহৃত একটি পরিভাষা। এটি পরিকল্পিত বসতির ক্ষেত্রে সবচেয়ে সঠিক ধারণা: এই ধারণাটি হলো একটি একক যার মধ্যে বাড়িসমূহ, এমনকি ভূমি সংযুক্ত পুরো অঞ্চলের বেশিরভাগ খামারবাড়ি, যেমন প্যারিশ, কেন্দ্রীয় গির্জার চারপাশের স্থান যা গ্রামের নিকটবর্তী উন্মুক্ত অঞ্চল। সংস্কৃতি এবং অবস্থানের উপর নির্ভর করে অন্যান্য কেন্দ্রগুলি প্রতিস্থাপন করা যেতে পারে, যেমন বাণিজ্যিক এলাকা, সার্কাস, ক্রিসেন্ট, রেলস্টেশন, পার্ক বা খেলার মাঠ ইত্যাদি।
একটি গুচ্ছবদ্ধ বসতি নিম্নের বিষয়গুলির বিপরীত হয়:
বিক্ষিপ্ত বসতি: বিক্ষিপ্ত বসতি এটি নিক্ষিপ্ত বসতি হিসাবেও পরিচিত, ভূদৃশ্য ইতিহাসবিদদের ইংল্যান্ড এবং বিশ্বের অন্যান্য অঞ্চলে প্রাপ্ত গ্রামীণ বসতিগুলিকে শ্রেণিবদ্ধ করার একটি অন্যতম প্রধান ধরন।
রৈখিক বসতি: রৈখিক বসতি হলো একটি (সাধারণত ছোট থেকে মাঝারি আকারের) বসতি বা একটি দীর্ঘ রেখা বরাবর গঠিত ভবনের সমষ্টি।
বহুকেন্দ্রীক বসতি, দুটি (বা তার বেশি) সন্নিহিত গোষ্ঠীবদ্ধ বসতি সম্প্রসারিত এবং একীভূত হয়ে পূর্ণাঙ্গ সম্প্রদায় গঠনে একত্রিত হলে বহুকেন্দ্রীক বসতি গড়ে উঠে।
গুচ্ছবদ্ধ বসতির একটি উপ-শ্রেনী হলো একটি পরিকল্পিত গ্রাম বা সম্প্রদায়, যা ভূমি মালিকদের ইচ্ছার কারণে প্রতিষ্ঠিত হয় বা স্থানীয় কর্তৃপক্ষ এবং কেন্দ্রীয় সরকারের বিবৃত এবং প্রয়োগকৃত পরিকল্পনা নীতির কারণে প্রতিষ্ঠিত হয়।
ইংল্যান্ডের গোষ্ঠীবদ্ধ বসতির একটি উদাহরণ হলো সমারসেট এর শাপউইক গ্রাম।
অ্যাংলো-স্যাকসন ইংল্যান্ডে অনেক গোষ্ঠীবদ্ধ বসতির উদ্ভব হয়েছে। তবে ইতিহাসবিদ ডব্লিউ. জি. হোসকিন্স একটি পূর্ববর্তী মতামতকে অস্বীকার করেছেন, যাতে বলা হয় যে ইংল্যান্ড এবং তার উদীয়মান সমাজে এই অন্তঃপ্রবাহের সাথে গোষ্ঠীবদ্ধ বসতি অনন্যভাবে সম্পর্কিত ছিল।
ইংল্যান্ডে গোষ্ঠীবদ্ধ বসতিসমূহ বিরাজ করে, উদাহরণস্বরূপ দেশের কেন্দ্রীয় অঞ্চল যা শিলাময় মাটি এবং খাড়া ঢালু অঞ্চল থেকে দূরে ছিল এবং যেখানে উন্মুক্ত মাঠে চাষাবাদ প্রাধান্য পেয়েছে। এই ভূদৃশ্যে, গ্রামটি সাধারণত দুটি (বা তিনটি) বড় ক্ষেত্র দ্বারা বেষ্টিত ছিল যেখানে গ্রামবাসীদের ব্যক্তিগত ফালি ছিল - দেখুন উন্মুক্ত মাঠ ব্যবস্থা। অ্যাংলো-স্যাক্সন বসতি স্থাপনকারীদের জাতিগত উৎস, জনসংখ্যার ঘনত্ব এবং ম্যানরের স্থানীয় ভূস্বামীর প্রভাব সহ এই ধরনের বন্দোবস্তের কারণ সম্পর্কে বিভিন্ন ব্যাখ্যা দেওয়া হয়েছে। ড. টম উইলিয়ামসন ২০০৪ সালে তার অনুমান থেকে বলেন যে সর্বোত্তম ব্যাখ্যাটি হলো মাটির উৎকর্ষ এবং জলবায়ুর সংমিশ্রণ যা স্থানীয় পরিস্থিতিকে কাজে লাগানোর জন্য কৃষি কৌশলকে পার্থক্যের দিকে পরিচালিত করে।
মধ্যযুগের শেষের দিকে পরিকল্পিত জনবসতিগুলি অন্য সম্প্রদায় থেকে স্পষ্টভাবে আলাদা করা যায় যখন জমির মালিকরা সমান আকারের জমি - বার্গেজ প্লটের উপর দুই সারিতে বাড়ি বরাদ্দ দিতে শুরু করল । বার্গেজ প্লটের বিপরীত প্রান্তে প্রায়শই একটি পিছনের গলি থাকে যা মূল গ্রামটিকে একটি নিয়মিত বিন্যাস, ডান-কোণযুক্ত সম্প্রসারণ দেয়, যা আজও ইংল্যান্ডে দেখা যায়। পরিকল্পিত গ্রামগুলি সাধারণত বাজারের সাথে সংযুক্ত ছিল, সেখান থেকে ভূমি মালিকরা লাভের আশা করতো।
মধ্য ইউরোপে গোষ্ঠীবদ্ধ বসতি ছোট ছোট জনবসতি থেকে উত্থিত হয়েছে এবং বহু খামারবাড়ি (অনেক গ্রামাঞ্চলের সমতুল্য ) ও জনসংখ্যা বৃদ্ধির সাথে সামাজিক সম্প্রদায়ের মধ্যে বৃদ্ধি পেয়েছে। এই গ্রামগুলির সাধারণত একটি অনিয়মিত আকার থাকে তবে কেন্দ্রীয় স্থান এবং/অথবা চার্চকে তাদের কেন্দ্রস্থল হিসাবে মোটামুটিভাবে বৃত্তাকারে ঘিরে থাকে।
বিক্ষিপ্ত বসতি

বিক্ষিপ্ত বসতি (ইংরেজি: dispersed or scattered settlement) হচ্ছে মানববসতির এক ধরনের সুনির্দিষ্ট প্যাটার্ন, যা ইংল্যান্ড ও বিশ্বের অন্যান্য স্থানের গ্রামীণ বসতিসমূহের শ্রেণিবিন্যাসের ক্ষেত্রে ভূদৃশ্য ("landscape") ইতিহাসবিদগণ ব্যবহার করে থাকেন। এ ধরনের বসতিতে সাধারণত, কোন এলাকাজুড়ে কতগুলো ভিন্ন ভিন্ন খামারবাড়ি বিদ্যমান থাকে। বিক্ষিপ্ত বসতি এবং গোষ্ঠীবদ্ধ গ্রাম ("nucleated village") পরস্পরের বিপরীত প্রকৃতির।
অহরহ বিক্ষিপ্ত বসতি দেখতে পাওয়া যায় এমন ভূদৃশ্য বোঝাতে কখনো কখনো ফরাসি পরিভাষা "bocage" ("বুক্যাজ"; ইংরেজি: , "ব্যাকাজ"; , "বো-কাজ") ব্যবহৃত হয়ে থাকে।
পশ্চিম ইউরোপ ছাড়াও, পাপুয়া নিউগিনি'র অংশবিশেষে যেমন- "গাইঞ্জ" (Gainj), "আঙ্কাভে" (Ankave), এবং "বেইনিং" (Baining) জনগোষ্ঠীর মধ্যে বিক্ষিপ্ত বসতি লক্ষ্যণীয়। এ ধরনের বসতিতে অনেক সময়ই যাযাবর চারণকেন্দ্রিক সমাজব্যবস্থা লক্ষ্য করা যায়।
ইংল্যান্ডের মধ্যাঞ্চলের প্রাচীন সীমানার বাইরে প্রায়শই বিক্ষিপ্ত বসতি দেখা যায়, যেমন – এসেক্স, কেন্ট এবং পশ্চিমাঞ্চল। এর একটি দৃষ্টান্ত হিসেবে ডাব্লিউ.জি. হস্‌কিন্স স্টিপল বার্টন, অক্সফোর্ডশায়ার এ অবস্থিত মধ্য বার্টন এর নাম উল্লেখ করেছেন।
ইংল্যান্ডের কোন কোন অংশে বিক্ষিপ্ত বসতির রীতি শত শত বছর ধরে অপরিবর্তিত অবস্থাতেই রয়েছে। "ডুম্‌সডে" ("") বইয়ের অনেক স্থানে ইতস্তত বিক্ষিপ্ত খামারবাড়ির উল্লেখ পাওয়া যায়। "ডুম্‌সডে"'র বর্ণনায় প্রামাণ্য দৃষ্টান্ত হিসেবে ১৮শ বা ১৯শ শতকের এইসব খামারবাড়ির উল্লেখ পাওয়া যায়।
লন্ডনের কাছে কেন্ট ও এসেক্স এলাকায়, বিংশ শতকের দিকে গড়ে ওঠা আবাসিক গৃহায়ণ প্রকল্পের কারণে প্রকৃত বিক্ষিপ্ত বসতির অনেকটাই আড়ালে ঢাকা পড়ে গেছে।
যেসব খামারবাড়ি নিয়ে বিক্ষিপ্ত বসতিগুলো গড়ে ওঠে, সেগুলো অনেক ক্ষেত্রেই ছোটোখাটো অনিয়মিত আকারের মাঠ দ্বারা পরিবেষ্টিত থাকে। প্রথাগতভাবে, এসব মাঠের ধারজুড়ে রাস্তার পাশে সংকীর্ণ অংশজুড়ে গাছপালা লাগানো উৎসাহিত করা হয়। তবে বিংশ শতাব্দি থেকে এই অরণ্যভূমির অনেকখানিই হারিয়ে গেছে, সেটা হয় কোন ব্যাধির সংক্রমণের কারণে নয়তো আধুনিক চাষাবাদ পদ্ধতির কারণে। "ল্যাংডন হিল্‌স" (এসেক্স কাউন্টির অন্তর্ভুক্ত) এর দৃশ্য সম্পর্কে আর্থার ইয়াং এর বর্ণনায় পাওয়া যায়: “অগণিত ঝোপ–জঙ্গলে আকীর্ণ অন্ধকার গলিতে ভরা”– এটা বিক্ষিপ্ত বসতিপূর্ণ এলাকার ভূদৃশ্যের একটি গতানুগতিক চিত্র।
দক্ষিণ ইতালি’র "বারি" প্রদেশের ("Province of Bari") "লুকরোতোন্দো" ("Locorotondo") শহরের আশেপাশের বিক্ষিপ্ত বসতি নিয়ে "অ্যান্থনি গল্ট" ("Anthony" "Galt") একটি বিস্তৃত গবেষণা প্রকাশ করেছেন। এক্ষেত্রে, ১৯শ শতকে শহরাঞ্চল থেকে পল্লি অঞ্চলের দিকে স্থানান্তরজনিত কারণে এমন ধরনের বসতি তৈরি হয়েছে। কৃষিকাজের জন্য যেসব জমি তেমন আকর্ষণীয় ছিল না, ঐসব জমি থেকে আয় বাড়ানোর জন্য জমির মালিকেরা দ্রাক্ষাক্ষেত্র ("vineyard") তৈরিতে উৎসাহিত করে বিশেষ শর্তে ইজারা ("Emphyteutic lease") দিত।
বিক্ষিপ্ত বসতি বা জার্মান ভাষায় “"Streusiedlungen"” ("স্ত্রয়জিদলুংগেন", একবচনে "Streusiedlung"), ইউরোপের জার্মান ভাষাভাষী বিভিন্ন অঞ্চলের একটি বৈশিষ্ট্য। এর মধ্যে "ওয়েস্টফেলিয়া" ("Westphalia") অঞ্চল, ঐতিহাসিকভাবে রুর ("Ruhr") নগরাঞ্চল (শিল্পায়নের পর এসব বিক্ষিপ্ত বসতিতে অপরিকল্পিত নগরায়নের বিকাশ ঘটেছে), আল্পস পর্বতমালার অস্ট্রো–বাভারীয় অংশ (ঊর্ধ্ব বাভারিয়া, অস্ট্রিয়া, দক্ষিণ টাইরোল) এবং আল্পসের "এলমানিক" ("Alamannic") অংশ (বার্নিস উচ্চভূমি, মধ্য সুইজারল্যান্ড) অন্তর্ভুক্ত রয়েছে।
সেন্ট মেরিস নদী (ফ্লোরিডা-জর্জিয়া)

সেইন্ট মেরিস নদী (ইংরেজি: Saint Marys River; যুক্তরাষ্ট্রের ভূতাত্ত্বিক সমীক্ষা কর্তৃক প্রদত্ত নাম; কখনো কখনো ভুল বানানে "সেইন্ট মেরি'স নদী" লেখা হয়) দীর্ঘ একটি নদী, যা যুক্তরাষ্ট্রের দক্ষিণ-পূর্বাঞ্চলে অবস্থিত। এর উৎস "ওকফেনোকি জলাভূমি" ("Okefenokee Swamp") থেকে শুরু করে আটলান্টিক মহাসাগরে এর মুখ পর্যন্ত, এই নদীটি যুক্তরাষ্ট্রের দুই অঙ্গরাজ্য জর্জিয়া এবং ফ্লোরিডা'র মধ্যবর্তী সীমারেখার অংশবিশেষ গঠন করেছে। এই নদীটি আবার জর্জিয়া অঙ্গরাজ্যের সর্বদক্ষিণ বিন্দু।
বেষ্টনী দ্বীপ/বালিয়াড়ি ব্যবস্থার ("barrier island"/"dune system") ভূতাত্ত্বিক অবশেষের একটি নিদর্শন হচ্ছে, শৈলশিরার ("trail ridge") পশ্চিম প্রান্ত ধরে প্রবহমান পাতাল নদী ("River Styx")। সেখান থেকে ক্ষুদ্র স্রোতস্বিনী হিসেবে সেইন্ট মেরিস নদী উৎপত্তি লাভ করে, এবং দক্ষিণ–পূর্ব "ওকফেনোকি" "জলাভূমি"'র দিকে প্রবাহিত হয়। উত্তর-পশ্চিম দিকে গিয়ে এর গতিপথ জলাভূমির মধ্যে হারিয়ে যায়, এবং দক্ষিণ–পশ্চিম দিকে মোড় নিয়ে পুনরায় একটি ক্ষুদ্রনদীর ধারা তৈরি করে। তখন এটি সেইন্ট মেরিস নদীতে রূপ নেয়। "মোকেসিন খাঁড়ি" ("Moccasin Creek") থেকে আরেকটি জলধারার সাথে মিলিত হয়ে, ফ্লোরিডা’র ব্যাক্সটার/ জর্জিয়া'র মনিয়াক এর "ওকফেনোকি" জলাভূমি থেকে তা বড় নদী হিসেবে আত্মপ্রকাশ করে। এরপর তা প্রথমে দক্ষিণ, তারপর পূর্বে, তারপর উত্তরে, এবং সেখান থেকে পূর্ব–দক্ষিণপূর্ব দিকে প্রবাহিত হয়ে অবশেষে সেইন্ট মেরিস, জর্জিয়া ও ফার্নান্দিনা সৈকত, ফ্লোরিডা এর কাছে আটলান্টিক মহাসাগরে মিলিত হয়।
৬ জুলাই ১৮০৫ তারিখে, রণতরী "এইচএমএস ক্যাম্ব্রিয়ান" এর লেফটেন্যান্ট রবার্ট পিগট ফরাসি বেসরকারি রণতরী ("privateer schooner") "মাটিল্ডা" নিয়ে (যা তিনদিন আগে ব্রিটিশরা দখল করে নিয়েছিল) বন্দরে পৌঁছে। ৭ জুলাই পিগট সেইন্ট মেরিস নদী ধরে ১২ মাইল এগিয়ে যান; তিনটি নৌযান থাকার খবর পেয়ে তিনি সেগুলো আক্রমণ করতে ওখানে যান। যাবার পথে সৈন্যদল এবং বন্দুকধারীরা "মাটিল্ডা" কে উদ্দেশ্য করে গুলিবর্ষণ করে। ব্রিটিশরা এক সময় ঐ তিনটি নৌযানের কাছে পৌঁছে যায়, যেগুলো নদীতে এক সারিতে বাঁধা ছিল। নৌযান তিনটির মধ্যে ছিল একটি স্পেনীয় বেসরকারি রণতরী এবং তার সাথে ব্রিটিশদের থেকে ছিনিয়ে নেওয়া দুটি জাহাজ, "গোল্ডেন গ্রোভ" এবং "সেরেস"। মাসদুয়েক আগেই ঐ ব্রিটিশ জাহাজ দু’টো স্পেনীয় রণতরীটি দখল করে নিয়েছিল। স্প্যানিয়ার্ডরা "গোল্ডেন গ্রোভ" জাহাজে আটটি ৬–পাউন্ড (ওজন) বন্দুক, ৬টি "সুইভেল" (কীলকের ওপর বসানো ক্ষুদ্র কামানবিশেষ) আর ৫০ জন খালাসি নিযুক্ত করেছিল। "সেরেস" জাহাজটিও "সুইভেল" আর ছোটখাট অস্ত্র দ্বারা সজ্জিত ছিল। স্প্যানিশ রণতরীটিতে ৬টি বন্দুক এবং ৭০ জন খালাসি ছিল।
পিগট এক ঘণ্টাব্যাপী নৌযানগুলোর সাথে সংঘর্ষে লিপ্ত হন। এরপর "মাটিল্ডা" নদীগর্ভে আটকে গেলে, তিনি নিজের লোকজন নিয়ে নৌকায় করে গিয়ে "গোল্ডেন গ্রোভ" দখল করেন। তারপর বাকি দুটো জাহাজও ব্রিটিশরা দখল করে নেয়। সবশেষে, ব্রিটিশরা ১০০ জনের একটি সেনাদলের ওপর কামানের গোলাবর্ষণ করে তাদের ছত্রভঙ্গ করে দেয়। ব্রিটিশদের দু’জন সেনা মারা যায় এবং পিগটসহ ১৪ জন আহত হয়। পিগট মাথায় ও পায়ে গুলির আঘাতপ্রাপ্ত হন। নদীর জর্জিয়া প্রান্তে থাকা একদল আমেরিকান পুরো লড়াইটি প্রত্যক্ষ করে।
দেখুন ফোর্ট পিটার এর লড়াই
মার্টিন, চার্লস। "হোয়্যার দ্য রিভার এন্ডস" (মূল শিরোনাম: "Where the River Ends")। নিউ ইয়র্ক, ব্রডওয়ে বুকস, ২০০৮। ।
মৃত্যুপথযাত্রী স্ত্রীর শেষ ইচ্ছা পূরণের জন্য এক শিল্পী শেষ বারের মত, সস্ত্রীক নৌকায় করে সেইন্ট মেরিস নদীর শাখা থেকে সমুদ্রের উদ্দেশ্যে যাত্রা করে।
অভিযান

অভিযান বলতে বোঝায় কোন তথ্য বা সংস্থান আবিষ্কারের উদ্দেশ্যে অনুসন্ধান করাকে। মানুষ সহ সকল প্রকার প্রাণীরা অভিযান করে থাকে। মানব ইতিহাসে, এর নাটকীয় উত্থান আবিষ্কারের যুগে ঘটেছিল যখন ইউরোপীয় অভিযাত্রীরা বিভিন্ন কারণে বিশ্বের বাকি অংশ যাত্রা করেছিলেন। সেই থেকে আবিষ্কারের যুগ পরবর্তী বড় অনুসন্ধানগুলি মূলত তথ্য অনুসন্ধানের উদ্দেশ্যেই ঘটেছিল।
ফিনিশিয়ানরা (খ্রিস্টপূর্ব ১৫০০ – খ্রিস্টপূর্ব ৩০০) ভূমধ্যসাগর এবং আনাতুলিয়া জুড়ে ব্যবসা করত যদিও তাদের বেশিরভাগ ভ্রমণপথ আজও অজানা। কিছু ফিনিশিয়ান নিদর্শনগুলিতে টিনের উপস্থিতি বোঝায় যে তারা সম্ভবত ব্রিটেন ভ্রমণ করেছিলেন। ভার্জিলের আনিড এবং অন্যান্য প্রাচীন উৎস অনুসারে, কিংবদন্তি কুইন দিদো ছিলেন সোরের ফিনিশিয়ান যিনি উত্তর আফ্রিকায় যাত্রা করেছিলেন এবং কার্থেজ শহরটি প্রতিষ্ঠা করেছিলেন।
হ্যানো নেভিগেটর (খ্রিস্টপূর্ব ৫০০), একজন কার্থাজেইন অভিযাত্রী যিনি আফ্রিকার পশ্চিম উপকূলে অভিযান করেছিলেন।
মার্সেই, পাইথিয়াসের গ্রীক অভিযাত্রী (৩৮০ - খ্রিস্টপূর্ব ৩১০ খ্রিস্টাব্দ) সর্বপ্রথম গ্রেট ব্রিটেন, জার্মানিতে অভিযান চালিয়েছিলেন এবং থুলিতে পৌঁছেছিলেন (সাধারণভাবে যাকে শিটল্যান্ড দ্বীপপুঞ্জ বা আইসল্যান্ড বলে মনে করা হতো)।
রোমানরা সাহারা মরুভূমি পার হওয়ার জন্য পাঁচটি বিভিন্ন পথ দিয়ে অভিযানের পরিকল্পনা করেছিল:
এই সমস্ত অভিযানগুলি লিজিওনারিদের দ্বারা সমর্থিত এবং মূলত একটি বাণিজ্যিক উদ্দেশ্যে সংঘটিত হয়েছিল। ৬২ খ্রিস্টাব্দে দুটি সেনাদল নীল নদের উৎস অনুসন্ধান করেছিলেন;
সম্রাট নেরো কর্তৃক চালানো একমাত্র এই অভিযানটিকেই ইথিওপিয়া বা নুবিয়া বিজয়ের প্রস্তুতি বলে মনে হয়েছিল।
অনুসন্ধানের মূল কারণগুলির মধ্যে একটি ছিল স্বর্ণ লাভ করে উটের মাধ্যমে তা পরিবহন করা।
আফ্রিকার পশ্চিম এবং পূর্ব উপকূলের কাছাকাছি অভিযান রোমান জাহাজ দ্বারা সমর্থিত ছিল এবং নৌ বাণিজ্যগুলির সাথে গভীরভাবে সম্পর্কিত ছিল (মূলত ভারত মহাসাগরের দিকে)। রোমানরা উত্তর ইউরোপেও বিভিন্ন অভিযান চালিয়েছিল এবং এশিয়াতে চীন পর্যন্ত অভিযান করেছিল।
টলেমেক মিশর অধিগ্রহণের সময় রোমানরা ভারতের সাথে বাণিজ্য শুরু করে। সাম্রাজ্যটির এখন মশলা বাণিজ্যের সাথে সরাসরি সম্পর্ক রয়েছে যা মিশর খ্রিস্টপূর্ব ১১৮ অব্দের প্রথম দিকে শুরু করেছিল।
এ সময়ে রোমান-চীনা সম্পর্ক শুরু হয়। টলেমি গোল্ডেন চেরোনাসি (অর্থাৎ মালয় উপদ্বীপ) এবং কাটিগারা বাণিজ্য বন্দরের কথা লিখেছেন, যা এখন উত্তর ভিয়েতনামের "এসি ইও" নামে পরিচিত। এটি চীনা হান সাম্রাজ্য এর একটি প্রদেশ "জিয়াওঝোর" অংশ।
পলিনেশিয়ানরা উপকূলবর্তী মানুষ ছিলেন, তারা নিউজিল্যান্ড আবিষ্কার করার সময় প্রায় ৫০০ বছর ধরে অভিযান চালানোর পর মধ্য ও দক্ষিণ প্রশান্ত মহাসাগরকে আবিষ্কার করেছিলেন। তাদের অভিযানের মূল আবিষ্কারটি ছিল "আউটরিগার ক্যানো", যা মানুষ ও পণ্য পরিবহনের জন্য একটি দ্রুত এবং স্থিতিশীল মঞ্চে পরিণত হয়। ধারণা করা হয় যে, নিউজিল্যান্ডের উদ্দেশ্যে করা ভ্রমণটি সুচিন্তিত ছিল।
২০১৫ সালের একটি গবেষণা , যা মোবাইল ফোনের ডেটা এবং ইতালির ব্যক্তিগত যানবাহনের জিপিএস ট্র্যাকার এর উপর ভিত্তি করে তৈরি করাহয়েছিল, তা প্রমাণিত করে যে, ব্যক্তিরা স্বাভাবিকভাবে তাদের গতিশীলতার অভ্যাস অনুসারে দুটি সু-সংজ্ঞায়িত বিভাগে বিভক্ত হয়ে যায়, যার মধ্যে একটি হলো "অভিযাত্রী" এবং অপরটি হলো "প্রত্যাবর্তনকারী"।
স্বর্গীয় রহস্য উন্মোচন

স্বর্গীয় রহস্য উন্মোচন বলতে মূলত ইহুদী ও খ্রিস্টধর্মের ধর্মীয় গ্রন্থগুলিতে বর্ণিত দৈব উদ্দেশ্যের রহস্য ভেদ বা উন্মোচন করাকে বোঝানো হয়। অর্থাৎ কোনো অসাধারণ জ্ঞানের আবিস্কারই হল এপোক্যালিপস। ধর্মীয় বা গুপ্ত ধারণাগুলিতে লুকায়িত কোনো অতীব গুরুত্বপূর্ণ বিষয় প্রকাশ করাকেই বলা হয় এপোক্যালিপস। বার্ট এহরমান যাকে অভিহিত করেছেন, "স্বর্গীয় রহস্যের এক দৃষ্টিভঙ্গি যা পার্থিব বাস্তবতার ধারণা তৈরি করতে পারে।" 
নূতন নিয়মের শেষ গ্রন্থ "রেভেলেশন" (Revelation)-এ গ্রিক শব্দ apokálypsis-এর ব্যবহার লক্ষ্য করা যায়। শব্দটি উদ্‌ঘাটন জড়িত কিছু অ -বাইবেলের ক্যানন বইয়ের শিরোনাম অন্তর্ভুক্ত করা হয়েছে। বর্তমানে, ইংরেজি-ভাষাভাষীরা কোনও বৃহত্তর বিপর্যয়কর ঘটনা বা মানবসমাজের বা প্রকৃতির নিকট ক্ষতিকারক ঘটনা ঘটে যাওয়াকে "এপোক্যালিপস" বা "এপোক্যালিপটিক" হিসাবে উল্লেখ করে।
আলফ্রেড এ্যাডলার

আলফ্রেড অ্যাডলার (৭ ফেব্রুয়ারি ১৮৭০ - ২৮ মে ১৯৪৭) একজন অস্ট্রিয়ান মেডিকেল ডাক্তার, সাইকোথেরাপিস্ট এবং মনোবিজ্ঞানের জন্য একটি আলাদা বিদ্যালয়ের প্রতিষ্ঠাতা ছিলেন। গবেষণারে ক্ষেত্রে হীনমণ্যতার অনুভূতির গুরুত্বের উপরে তিনি গুরুত্ব দিয়েছিলেন। তিনি হীনম্মন্যতা, একটি পৃথক উপাদান হিসাবে স্বীকৃত দেন, যা ব্যক্তিত্ব বিকাশে মূল ভূমিকা পালন করে।
আলফ্রেড এ্যাডলারের জন্ম মারিয়াহিল্ফার স্ট্রেই ২০৮-এ রুডলফশিম, ভিয়েনার পশ্চিম প্রান্তের একটি গ্রামে। এই শহরটি ছিলো ১৫তম জেলা; রুডলফসিম-ফেনফৌসের হচ্ছে ভিয়েনার একটি আধুনিক শহর। তিনি ছিলেন ইহুদি দম্পতির, পলিন (বিয়ার) এবং লিওপল্ড এ্যাডলারের সাত সন্তানের মধ্যে দ্বিতীয়। লিওপল্ড এ্যাডলার ছিলেন হাঙ্গেরিয়ান বংশোদ্ভূত একজন শস্য ব্যবসায়ী। আলফ্রেডের ছোট ভাই মারা যায় যখন আলফ্রেডের বয়স মাত্র তিন বছর ছিল।
তিনি মনোবিজ্ঞান, সমাজবিজ্ঞান এবং দর্শনের বিষয়গুলিতে খুব আগ্রহী ছিলেন। ভিয়েনা বিশ্ববিদ্যালয়ে পড়াশোনা করার পরে, তিনি চক্ষু চিকিৎসক হিসাবে দক্ষতা অর্জন করেছিলেন এবং পরে স্নায়ুবিজ্ঞান এবং মনোরোগ বিশেষজ্ঞের জন্য ছিলেন।
তিনি কলেজে পড়ার সময়, তিনি একদল সমাজতান্ত্রিক শিক্ষার্থীর সাথে যুক্ত হয়েছিলেন; যার মধ্যে তিনি তার স্ত্রীও ছিলেন। তারা ১৮৯৭ সালে বিবাহ করেছিলেন এবং তাদের চারটি সন্তান রয়েছে, তাদের মধ্যে দুটি সন্তান মনোরোগ বিশেষজ্ঞ হন। তাদের একটি সন্তান ছিলেন লেখক, মনোরোগ বিশেষজ্ঞ এবং সমাজতান্ত্রিক কর্মী আলেকজান্দ্রা অ্যাডলার; মনোরোগ বিশেষজ্ঞ কুর্ট অ্যাডলার; লেখক এবং কর্মী ভ্যালেন্টাইন অ্যাডলার; এবং কর্নেলিয়া "নেলি" অ্যাডলার।
এ্যাডলারের গবেষণা ছিলো মনোসমীক্ষাণ এবং সেটা ব্যক্তিকেন্দ্রীক। তিনি ব্যক্তিকে একটি স্বয়ংসম্পর্ণ চরিত্র বলে মনে করেন। একটি ব্যক্তির ব্যক্তিত্ব পরিবেশ দ্বারা গঠিত। হীনমণ্যতা বা মনোবিকার বা মানসিক রোগের মূলেই আছে পরিবেশের সঙ্গে ব্যক্তির সংঘাত। একজন ব্যক্তি চাই পরিবেশকে জয় করতে।
রেজাউল আলম খন্দকার

রেজাউল আলম খন্দকার বাংলাদেশের গাইবান্ধা জেলার রাজনীতিবিদ যিনি তৎকালীন রংপুর-১৮ আসনের সংসদ সদস্য ছিলেন।
রেজাউল আলম খন্দকার গাইবান্ধা জেলায় জন্মগ্রহণ করেন।
রেজাউল আলম খন্দকার ১৯৭৯ সালের দ্বিতীয় জাতীয় সংসদ নির্বাচনে তৎকালীন রংপুর-১৮ আসন থেকে ইসলামীক ডেমোক্রেটিক লীগের প্রার্থী হিসেবে সংসদ সদস্য নির্বাচিত হন। বাংলাদেশ জামায়াতে ইসলামী প্রতিষ্ঠিত হলে তিনি জামায়াতের রাজনীতিতে যোগ দেন।
এলেনা কালান্তরীয়ান

এলেনা কালান্টারিয়ান (আর্মেনিয়া: Ելենա Վլադիմիրի Քալանթարյան, ১৬ জুন ১৮৯০ – ৩০ মে ১৯৬৩) ছিলেন আর্মেনিয়ান হেলমিনিথোলজিস্ট। আর্মেনিয়ান এসএসআর-তে বৈজ্ঞানিক হেলমিনোলজির প্রতিষ্ঠাতা। তিনি ছিলেন মেডিকেল সায়েন্সেসের ডাক্তার (১৯৫১), প্রফেসর ড. আর্মেনিয়ান এসএসআরের সম্মানিত বিজ্ঞানী (১৯৫৪), আর্মেনিয়ান এসএসআরের সম্মানিত ডাক্তার।
১৯১৫ সালে কালান্তরীয় ফার্স্ট মস্কো স্টেট মেডিক্যাল বিশ্ববিদ্যালয় থেকে স্নাতক পাশ করেন। ১৯১৫ থেকে ১৯২১ সাল অবধি তিনি তিবিলিসিতে (জর্জিয়া) কাজ করেছিলেন; ১৯২৩- ১৯৫৫ সাল পর্যন্ত তিনি ইয়েরেভান ক্রান্তীয় ইনস্টিটিউটে হেলমিনোলজি বিভাগের প্রধান ছিলেন, ১৯৪৪-১৯৫০ সালে ইয়েরেভান মেডিকেল ইনস্টিটিউটের ডিন। কালান্তরীয়ানের গবেষণামূলক আগ্রহের বিষয়ের মধ্যে ছিলো পিনওয়ার্মের অধ্যয়ন।
মাদ্রাসা আস-সাওলাতিয়া

মাদ্রাসা আস-সাওলাতিয়া (, "মাদ্রাসাহ আস-সাওলাতিয়াহ") সৌদি আরবের মক্কার একটি ইসলামী বিদ্যালয়। এটি ১৮৭৩ সালে রহমতুল্লাহ কিরানবী কর্তৃক প্রতিষ্ঠিত হয়।
মক্কায় অবস্থানকালে, কিরনবী সেখানে উক্ত ধর্মীয় বিদ্যালয়টি প্রতিষ্ঠা করেন। রহমতুল্লাহ কিরানবী মসজিদুল-হারামে শাইখ-উল-উলামা (শীর্ষস্থানীয় পণ্ডিত) শেখ আহমদ দাহলান আস-শাফি কর্তৃক প্রভাষক হিসাবে নিযুক্ত হন। কিরানবী শিক্ষকতা শুরু করেন এবং বুঝতে পারেন যে সেখানের পাঠগুলো পরিকল্পিত একাডেমিক বক্তৃতার বদলে খুতবা হিসাবে দেওয়া হয়েছিল, যা ছাত্রদের জন্য যথেষ্ট ফলপ্রসূ নয়। তিনি কিছু ভারতীয় মুসলিম অভিবাসী ও শুভাকাঙ্ক্ষী ধনী লোককে একত্রিত করেন যাতে একটি উপযুক্ত পাঠ্যক্রমের মাধ্যমে ইসলামী বিজ্ঞান পড়ানোর জন্য একটি খাঁটি ইসলামিক আইন বিদ্যালয় প্রতিষ্ঠা করা যায়। তিনি ১৮৭৪ খ্রিস্টাব্দে (১২৯০ হিজরি) মাদ্রাসাটি প্রতিষ্ঠা করেন, যার প্রধান অবদানকারী ছিলেন সওলাত-উন-নিসা নামে কলকাতার এক মহিলা, যার নামে মাদ্রাসা নামকরণ করা হয়েছে। মাদ্রাসাটি এখনও বিদ্যমান ও এটি দেওবন্দী আইনশাস্ত্রের সাথে জড়িত এবং বিশ্বজুড়ে এর বহু প্রখ্যাত প্রাক্তন ছাত্র রয়েছে। মাদ্রাসার প্রতিষ্ঠাতা রামাতুল্লাহ কৈরানভীর লেখা ইজহার-উল-হক নামক বইটি খ্রিস্টান ধর্ম নিয়ে বিতর্কের প্রতি আহমেদ দিদাতের সক্রিয়রুপে আগ্রহী হওয়ার মূল কারণ ছিল।
সুপরিচিত তথ্যসূত্র অনুসারে,মাদ্রাসাটি প্রতিষ্ঠা করেছিলেন বিশিষ্ট শেখ হাজী ইমদাদুল্লাহ মুহাজির মক্কী এবং এর জন্য অনুদান দিয়েছিলেন সওলাত-উন-নিসা, যিনি শেখের ছাত্রী ছিলেন। বং অঞ্চলের মুহাম্মদ ইসহাক এই বিদ্যালয়ের একটি প্রাক্তন ছাত্র ছিলেন।
ফেলো অফ দ্য রয়েল সোসাইটি

ফেলো অফ দ্য রয়েল সোসাইটি পুরস্কারটি লন্ডনের রয়েল সোসাইটি নামক সংস্থা থেকে বিজ্ঞান, গণিত, কারিগরি বিদ্যা এবং চিকিৎসাবিজ্ঞানে অভূতপূর্ব অবদানের জন্য পুরস্কৃত করা হয়। দ্য গার্ডিয়ান পত্রিকা রয়েল সোসাইটি এই ফেলোশিপটি অস্কার পুরস্কারের সমতুল্য বলে আখ্যা দিয়েছে। ১৬৬৩ খ্রিস্টাব্দে সর্বপ্রথম এই পুরস্কার দেওয়া হয়। আচার্য প্রফুল্ল চন্দ্র রায়, জগদীশচন্দ্র বোস, মেঘনাথ সাহা, সত্যেন্দ্রনাথ বসু সহ আরও অনেক বিজ্ঞানী এই সম্মানে সম্মানিত হয়েছেন। ২০১৯ সালের জুন মাস পর্যন্ত আট সহস্রাধিক গুণী ব্যক্তি এই সম্মানে সম্মানিত হয়েছেন এবং তাদের মধ্যে ১৭০৭ জন জীবিত রয়েছেন।